দ্য শশাঙ্ক রিডেম্পশন
দ্য শশাঙ্ক রিডেম্পশন ১৯৯৪ সালের মার্কিন মহাকাব্যিক নাট্য চলচ্চিত্র। ফ্র্যাংক ড্যারাবন্ট পরিচালিত এই চলচ্চিত্রে অভিনয় করেছেন টিম রবিন্স, মরগান ফ্রিম্যান, বব গান্টন, উইলিয়াম সেডলার, ক্ল্যান্সি ব্রাউন, গিল বেলোস, জেমস হুইটমোর প্রমুখ। মিলিয়ন ভোটের (১০-এর মধ্যে ৯.৩) উপর ভিত্তি করে আইএমডিবি’র ‘‘টপ ২৫০’’’ চলচ্চিত্রের মধ্য এটি #১ নম্বরে রয়েছে এবং সর্বকালের সেরা চলচ্চিত্র হিসেবে বিবেচিত।
সুজন সখি
সুজন সখি ১৯৯৪ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী নাট্য চলচ্চিত্র। ছায়াছবিটি পরিচালনা করেছেন শাহ আলম কিরণ। এটি ১৯৭৫ সালে প্রখ্যাত চলচ্চিত্রকার খান আতাউর রহমান পরিচালিত ফারুক ও কবরী সারোয়ার জুটিকে নিয়ে নির্মিত "সুজন সখী" ছবির রঙিন পুনঃনির্মাণ। পরিচালক জহিরুল হক সালমান-শাবনূর জুটিকে নিয়ে এই ছবি নির্মাণের ঘোষণা দিলেও পরে তিনি মারা যাওয়ার পর শাহ আলম কিরণ এই চলচ্চিত্রটি পরিচালনা করেন। এই ছায়াছবিটির কাহিনী ও সংলাপ লিখেছেন আমজাদ হোসেন এবং চিত্রনাট্য লিখেছেন পরিচালক খান আতা নিজেই। পারিবারিক দ্বন্দ্বের কারণে দুই ভাইয়ের আলাদা হয়ে যাওয়া ও তাদের মিলনের গল্প নিয়ে নির্মিত ছবিটি পরিবেশনা করেছে ফেয়ার ফিল্মস। এতে নাম চরিত্রে অভিনয় করেছেন সালমান শাহ ও শাবনূর। এছাড়াও অন্যান্য ভূমিকায় রয়েছেন রাইসুল ইসলাম আসাদ, সাদেক বাচ্চু, আনোয়ারা প্রমুখ।